**PROJEKTS**

**2025.gada \_\_.\_\_\_\_\_\_\_\_\_\_\_\_\_\_\_\_\_\_ Nr.­\_\_\_\_\_\_**

**(prot. Nr. \_\_\_\_\_\_ .§)**

**Par īpašuma Komunālā ielā 2, Daugavpilī, daļas nodošanu**

#### **bezatlīdzības lietošanā biedrībai “Latgales airēšanas un tūrisma centrs”**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, izskatot biedrības “Latgales airēšanas un tūrisma centrs” 2025.gada 4.marta iesniegumu (reģistrēts Daugavpils pašvaldības centrālajā pārvaldē (turpmāk – Centrālā pārvalde) 2025.gada 5.martā ar reģistrācijas Nr.1.2.-7/1042) ar lūgumu piešķirt bezatlīdzības lietošanā neapdzīvojamo telpu Nr.001-117 33,5 m2, kas atrodas Komunālā ielā 2, Daugavpilī (kadastra numurs 0500 013 3502), ar mērķi iekārtot trenažieru zāli un ģērbtuvi, radīt subsidētas darbavietas, 2025.gada 11.aprīļa iesniegumu (reģistrēts Centrālajā pārvaldē 2025.gada 11.aprīlī ar reģistrācijas Nr.1.2.-7/1574) ar lūgumu piešķirt bezatlīdzības lietošanā neapdzīvojamo telpu Nr.001-116 16,9 m2 platībā un Nr.001-117 33,5 m2 platībā, kas atrodas Komunālā ielā 2, Daugavpilī (kadastra numurs 0500 013 3502), ar mērķi nodrošināt darba kabinetu, iekārtot trenažieru zāli un ģērbtuvi, radīt subsidētas darbavietas, ņemot vērā, ka saskaņā ar Valsts ieņēmumu dienesta datu bāzē pieejamo informāciju biedrībai “Latgales airēšanas un tūrisma centrs” ar 2005.gada 1.decembra lēmumu Nr.564 ir piešķirts sabiedriskā labuma organizācijas statuss darbības jomā – sporta atbalstīšana, ievērojot Daugavpils valstspilsētas pašvaldības domes (turpmāk – Dome) Īpašuma un mājokļu komitejas 202\_\_\_.gada \_\_\_\_\_\_\_\_\_\_\_\_\_\_ atzinumu un Domes Finanšu komitejas 202\_\_.gada \_\_\_\_\_\_ atzinumu,

**Dome nolemj:**

1. Nodot bezatlīdzības lietošanā, atbilstoši šī lēmuma 2.punktam, sabiedriskā labuma organizācijai – biedrībai “Latgales airēšanas un tūrisma centrs”, reģistrācijas Nr. 40008091900, juridiskā adrese: Puškina iela 48-2, Daugavpils, turpmāk – Biedrība, Daugavpils valstspilsētas pašvaldībai piederošā nekustamā īpašuma **Komunālā ielā 2, Daugavpilī** (kadastra numurs 0500 013 3502), **daļu** - neapdzīvojamo telpu Nr.001-116 (būves kadastra apzīmējums 0500 013 3502 001) 16,9 m2 platībā un Nr.001-117 33,5 m2 platībā (telpu kopējā platība 50,4 m2) (turpmāk – Telpas), kas atrodas ēkā ar kadastra apzīmējumu 0500 013 3502 001), un zemes gabala (kadastra apzīmējums 0500 013 3502) daļas 6750 m2 platībā 504/59441 domājamās daļas turpmāk - Īpašums;
2. Ēkas Komunālā ielā 2, Daugavpilī (būves kadastra apzīmējums 0500 013 3502 001), bilances vērtība uz 2025.gada 30.aprīli sastāda 967 966,74 EUR (deviņi simti sešdesmit septiņi tūkstoši deviņi simti sešdesmit seši eiro 74 centi), zemesgabala (kadastra apzīmējums 0500 013 3502) bilances vērtība uz 2025.gada 30.aprīlī sastāda 17 657,00 EUR (septiņpadsmit tūkstoši seši simti piecdesmit septiņi eiro 00 centi).
3. Īpašums tiek nodots bezatlīdzības lietošanā **līdz 2025.gada 30.septembrim**, bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4. Īpašuma bezatlīdzības lietošanas mērķis - darba kabineta, trenažieru zāles un ģērbtuves iekārtošana, subsidētu darbavietu izveidošana programmas “Airēšana veselībai un priekam” ietvaros.

5. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajiem mērķiem, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

6. Nododamais Īpašums ir apmierinošā tehniskā stāvoklī.

7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ, ja:

7.1. tiek lauzts līgums par Īpašuma nodošanu bezatlīdzības lietošanā pirms lēmuma 3.punktā norādītā termiņa;

7.2. iestājies lēmuma 3.punktā noteiktais termiņš un nav pieņemts lēmums par atkārtotu Īpašuma nodošanu bezatlīdzības lietošanā;

7.3. Īpašums tiek izmantots pretēji nodošanas bezatlīdzības lietošanā mērķim;

7.4. Biedrībai ir anulēts sabiedriskā labuma organizācijas statuss.

8. Uzdot Centrālās pārvaldes Īpašuma pārvaldīšanas departamentam sagatavot līgumu par Īpašuma nodošanu bezatlīdzības lietošanā, paredzot Biedrībai pienākumu segt visus ar Īpašuma uzturēšanu saistītos izdevumus (apsaimniekošana, elektroenerģija, apkure, ūdens, kanalizācija u.c.).

9. Uzdot Daugavpils valstspilsētas pašvaldības izpilddirektorei parakstīt līgumu ar Biedrību par Īpašuma nodošanu bezatlīdzības lietošanā.

10. Uzdot Centrālās pārvaldes Īpašuma pārvaldīšanas departamentam nodrošināt Īpašuma pieņemšanu-nodošanu, parakstot attiecīgos aktus.

Domes priekšsēdētājs A.Elksniņš